**Rollefordeling ved Høvdingebold/Motionsfloorball stævner**

Den overordnede struktur på ES CUP vinter 2018 er som følger:

* Interesserede værtsbyer melder tilbage til forbundet **senest fredag d. 1. september 2017**. Planen over de indledende stævner laves primo september.
* Deadline for tilmelding til stævnerne er **fredag d. 2. februar 2018.**
* Stævnerne afholdes i uge 9 og 10, dvs. perioden **tirsdag d. 27. februar – fredag d. 9. marts 2018.**
* Stævnerne afholdes i tidsrummet kl. 10.00 – 15.00.
* Stævner kan afholdes af en forening eller en Erhvervsskole eller de 2 i samarbejde.
* Finalestævne afholdes **torsdag d. 22. marts 2018.** Endelig by findes senere.

Foreningens opgaver:

* booke hal – gerne 2 så der er én til Motionsfloorball og én til Høvdingebold – ved mindre stævner kan vi afvikle begge dele i 1 hal.
* sørge for at der er åbent i cafeteria eller lignende i tidsrummet kl. 09.00 – 15.00.
* sørge for at hal samt lydanlæg er tilgængeligt fra kl. 8.00 på stævnedagen.
* sørge for at omklædningsrum er tilgængelige fra kl. 9.00.
* skraldespande er placeret rundt i hallen.
* banderne er fjernet fra hallen (dette er dog ikke et kardinalpunkt)

**Når man søger om værtskab må man meget gerne selv foreslå en stævnedato og have en reservedato, da vi højst kan afholde 2 stævner på samme dag. Jeres ansøgning skal indeholde et budget for de udgifter, der er i forbindelse med stævnet, dvs. evt. halleje og andre udgifter. På baggrund af ansøgningerne udvælges 8 – 10 stævnebyer - strategisk placeret rundt i hele landet.
Har man adgang til 2 haller, skal der bookes 2 haller – har man kun adgang til 1 hal, skal der bookes 2 sammenhængende datoer.**

På stævnedagen står værtsforeningen for flg. opgaver:

* Føre resultater af kampene – vær opmærksom på at der er 2 turneringer i et stævne.
* Dømme/hjælpe med at dømme kampene i både Høvdingebold og/eller Motionsfloorball.
Det er IKKE en forudsætning for at dømme i de 2 spil, at man er uddannet dommer – det vigtigste er at være frisk og klar, samt på forhånd havde sat sig ind i reglerne som er enkle. Vi tilsender dem gerne.
* Lave diverse praktiske opgaver.
* Bidrage til at hjælpe med at holde hallen opryddet, fjerne skrald, etc.

Foruden 2-4 dommere må foreningen påregne at stille med yderligere 2-3 hjælpere. Mangler man hjælpere, kan forbundet assistere med dette i et vist omfang. Dommere tilsendes regelsæt sammen med kampprogram. For både Høvdingebold og Motionsfloorball gælder det, at man kan være dommer uden at være uddannet dommer i denne specifikke idræt.

Der skal være minimum 10 hold pr. stævne for at et stævne gennemføres (altså i de 2 discipliner til sammen). Der spilles på 2-3 baner pr. hal, afhængig af antal tilmeldte hold og fysiske muligheder – net afskærmning etc..

Der vil højst kunne være 20-30 hold pr. hal pr. dag, dette lidt afhængigt af antal baner og om der er flest Høvdingebold eller Motionsfloorball hold.

Forbundet sørger flg.:

* Leverer alt udstyr (**Høvdingebold**: bolde, overtrækstrøjer, fløjter; **Motionsfloorball**; bander, stave, bolde, mål, overtrækstrøjer m.m. (har den lokale forening bander vil det være super godt))
* Stævneplan
* PR-materiale (roll-ups, banner m.m.)
* Lydudstyr, såfremt hallen ikke kan levere dette. Dette skal forbundet vide på forhånd
* Præmier til vinderne

**Forbundet betaler de udgifter, der er i forbindelse med stævnet, dvs. halleje, forplejning til hjælpere, og præmier.**

**Værtsforeninger modtager et foreningstilskud på 1.000 kr. + 75 kr.- pr. deltagende hold.**

**Ansøgning sendes til: Brian York:** bry@firmaidraet.dk

**Yderligere oplysninger fås også hos Brian på tlf.: 2021 2569**

**-------------------------------------------------------------------------------------------------------------**

Der kan findes spilleregler til begge idrætter [her](https://www.firmaidraet.dk/forening/drift/idraetsregler/#badminton-1550).

